આ જ રીતે 12 જ્યોતિર્લિંગ પૈકી સૌ પ્રથમ જ્યોતિર્લિંગ સોમનાથ મંદિરનું ગર્ભગૃહ અને પિલર પણ સોનેથી મઢવામાં આવ્યા છે. તેના માટે 120 કિલો સોનાનો ઉપયોગ કરવામાં આવ્યો છે. જે પૈકી 110 કિલો સોનું સુરત અને મુંબઈ ખાતે હિરા પેઢી ધરાવતા દિલિપ લાખી નામના ઉદ્યોગપતિએ દાન કર્યું છે. સોમનાથ ટ્રસ્ટના સેક્રેટરી પી.કે. લહેરીએ કહ્યું કે, ‘ગર્ભગૃહ માટે લગભગ 60 કિલો સોનાનો ઉપયોગ કરવામાં આવ્યો છે. જ્યારે બાકીના સોનાથી મંદિરના પિલર અને શિખરને સોનાથી મઢી લેવામાં આવ્યા છે.’